ചെറിയാന് ഫിലിപ്പിന്റെ മടക്കം ഉപാധികളില്ലാതെയെന്ന് പ്രതിപക്ഷനേതാവ് കായംകുളം: ഉപാധികളൊന്നുമില്ലാതെയാണ് ചെറിയാന് ഫിലിപ്പ് കോണ്ഗ്രസിലേക്കു മടങ്ങിയെത്തിയതെന്ന് പ്രതിപക്ഷ നേതാവ് വി.ഡി. സതീശന്. മടങ്ങിയെത്തുന്നത് ഭാരവാഹിയാകാനാണോ എന്ന സംശയം ഉണ്ടാകാതിരിക്കാനാണ് കോണ്ഗ്രസ് പുനഃസംഘടന കഴിയുന്നതു വരെ അദ്ദേഹം കാത്തിരുന്നതെന്നും വി.ഡി. സതീശന് പറഞ്ഞു.ഒരു ഭാരവാഹിത്വവും വഹിക്കാന് താത്പര്യമില്ലെന്ന് അദ്ദേഹം അറിയിച്ചിട്ടുണ്ട്. കാതുകുത്തിയവന് പോയാല് കടുക്കനിട്ടവന് വരുമെന്ന് അന്നു ഞങ്ങള് പറഞ്ഞിരുന്നതാണ്. ചെറിയാന് ഫിലിപ്പിന്റെ പാര്ട്ടിയിലേക്കുള്ള തിരിച്ചുവരവ് അതിന്റെ തുടക്കമാണ്. ഇതിനു മുന്പ് എറണാകുളത്ത് ആയിരത്തിലധികം പേരും കോഴിക്കോട്, മലപ്പുറം തിരുവനന്തപുരം ജില്ലകളില് നൂറുകണക്കിനു പേരും കോണ്ഗ്രസില് ചേര്ന്നു. വരുംദിവസങ്ങളില് കൂടുതല് പേര് കോണ്ഗ്രസിലെത്തുമെന്നും പ്രതിപക്ഷ നേതാവ് പറഞ്ഞു.